cyanic-selkie/wikianc huggingface dataset:
Maarata
Suomessa ratana käytetään yleensä raviratoja. Vuonna 2012 Kauhajoelle valmistui Suomen ensimmäinen erityisesti moottoripyörille tarkoitettu maarata, jonka pituus on n. 650 metriä. Puhekielessä maarata-ajot tunnettiin jappiajoina. Nimitys syntyi kisakaytössä yleisestä J.A.P.-moottorista.
Juho Jäykkä
Jäykkä kävi Porin lukiota ja siirtyi sitten lennätinlaitoksen palvelukseen. Hän oli lennätinvirkailijana 10 vuoden ajan sekä Suomessa että Venäjällä. Tämän jälkeen Jäykkä hankki elantonsa erilaisilla kirjallisilla töillä eri sanomalehtien, muun muassa Sanomia Turusta, palveluksessa. Hän käänsi myös ulkomaista kirjallisuutta suomeksi ja opiskeli vielä vanhoilla päivillään esperantoa.
Prozak
Prozak (oik. Steven T. Shippy, s. 8. marraskuuta 1971 Saginaw, Michigan) on yhdysvaltalainen rap-muusikko ja elokuvaohjaaja. Hänen nimensä on muunnelma tunnetusta mielialalääkkeestä Prozacista, joka tunnetaan yleismaailmallisesti paremmin fluoksetiinin kauppanimenä. Prozak on taustaltaan egyptiläinen.
Adelina Oprean
Adelina Oprean (s. 1955 Deva) on romanialainen viulisti. Hän aloitti viulunsoiton 7-vuotiaana ja sai varhain tukea isältään, joka oli harrastelijaviulisti. Vuonna 1972 Oprean pääsi musiikkikouluun Bukarestissa. Sittemmin hän pääsi opiskelemaan Porumbescun konservatorioon Stefan Gheorghiun johdolla. Vuonna 1979 hän suoritti opintoja Gstaadissa Alberto Lysyn, Robert Mastersin ja Jehudi Menuhinin johdolla. Hän viimeisteli opintonsa Salzburgin Mozarteumissa Sándor Véghin johdolla.
Oprean teki Wigmore Hall -debyyttinsä veljensä Justin Opreanin kanssa vuonna 1983. Hän on tehnyt yhteistyötä muun muassa London Mozart Playersin kanssa ja levyttänyt Euroopan unionin kamariorkesterin kanssa Hyperion Recordsille muun muassa Federigo Fiorillon, Giovanni Battista Viottin ja Joseph Haydnin konserttoja.
Tadeusz Bór-Komorowski
150px|thumb|Tadeusz Bór-Komorowski Tadeusz Komorowski (1. kesäkuuta 1895 – 24. elokuuta 1966) oli puolalainen kenraali, joka tunnetaan paremmin nimellä Bor-Komorowski.
Komorowski syntyi Lwówissa, Itävalta-Unkarissa (nykyisin Ukrainassa). Ensimmäisessä maailmansodassa hän palveli upseerina Itävalta-Unkarin armeijassa, ja sodan jälkeen hänestä tuli Puolan armeijan upseeri ja Grudziądzin Ratsuväkikoulun komentaja.
Kansannousun johtajana
Vuonna 1944, kun Neuvostoliiton joukot etenivät Puolaan, Puolan pakolaishallitus Lontoossa kehotti Bor-Komorowskia valmistautumaan aseelliseen kapinaan Varsovassa. Pakolaishallitus halusi palata pääkaupunkiin vapauttamaan puolalaiset ja estämään kommunistien valtaantulo Puolassa, mitä Stalin oli selkeästi käynnistämässä.
Varsovan kansannousu alkoi Komorowskin käskystä 1. elokuuta 1944, ja kapinalliset ja Kotiarmeija valtasivat suurimman osan Keski-Varsovasta. Neuvostoliiton armeija oli vain parinkymmenen kilometrin päässä Varsovasta. Stalinin määräyksestä kansannousulle ei annettu mitään apua. Stalin kuvasi kansannousua rikolliseksi seikkailuksi. Britannia onnistui pudottamaan kapinallisille tarvikkeita lentoteitse, mutta ne päätyivät enimmäkseen saksalaisille. Saksalaisten käytettävissä oli suuria joukkoja Waffen-SS:sta ja lisäksi Neuvostoliiton armeijan karkureita, jotka toimivat erityisen brutaalisti, Erich von dem Bachin komentamina.
Syyskuussa 1944 Bor-Komorowski ylennettiin Puolan armeijan ylipäälliköksi.
Kansannousun jälkeen
Kaksi kuukautta taistelujen jälkeen Bor-Komorowski antautui saksalaisille sillä ehdolla, että Saksa pitää AK:n taistelijoita sotilaina. Bor-Komorowski joutui internointileirille Saksassa. Huolimatta saksalaisten painostuksesta hän kieltäytyi antamasta antautumismääräystä Puolan Kotiarmeijalle, joka taisteli edelleen Saksan määräysvallan alla olevassa Puolassa. Vapauduttuaan sodan lopussa hän vietti loppuelämänsä Lontoossa, jossa hän toimi aktiivisesti Puolan emigranttipiireissä. Vuosina 1947–1949 hän toimi pääministerinä Puolan pakolaishallituksessa, jota ei tosin enää pidetty Puolan hallituksena Länsi-Euroopan maiden taholta. Lontoossa hän kirjoitti elämäkerran Maanalainen armeija (1951). Hän kuoli Lontoossa 71-vuotiaana. .
QuakeCon
QuakeCon on vuodesta 1996 lähtien vuosittain järjestetty tapahtuma, joka on nimetty id Softwaren kehittämän Quaken mukaan. Kolmipäiväiseen vuoden 2018 tapahtumaan odotettiin tulevan 10 000 kävijää.
Tapahtumassa esitellään nykyään Bethesda Softworksin tulevia pelejä sekä järjestetään LAN-verkossa pelaamista. QuakeCon 2018 -tapahtumassa esiteltiin muun muassa tuleva Doom Eternal.
Herbina
Herbina on suomalainen naisille suunniteltu hiusten- ja ihonhoitoon keskittyvä tuotesarja. Herbina-tuoteperheeseen kuuluu myös deodorantteja ja hiusten muotoilutuotteita.
Herbina-tuotteissa yhdistyvät valmistaja Berner Oy:n mukaan luonnon omat raaka-aineet, kotimaisuus ja korkea teknologia. Kaikki sarjan tuotteet kehitetään Suomessa, ja suurin osa myös valmistetaan Suomessa.
Congratulations (MGMT:n kappale)
Congratulations on yhdysvaltalaisen rockyhtye MGMT:n kappale, joka julkaistiin neljäntenä singlenä yhtyeen toiselta studioalbumilta Congratulations. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.
Singlen B-puolena julkaistiin Erol Alkanin remix kappaleesta.
Ninai Games
Ninai Games (ent. Detonium Interactive) oli suomalaisen Mikko Miettisen vuonna 1998 perustama pelitalo, joka oli erikoistunut palikkapulmapeleihin. Sen Game Boy Advancelle julkaistu Rampage Puzzle Attack oli ensimmäinen suomalainen konsolipeli.
Ninai Gamesin toiminta lakkasi huhtikuussa 2010.
Pelit
Seuraavat pelit ovat Ninai Gamesin kehittämiä:
Mark Vuorinen
Mark Vuorinen on kanadalainen kuoronjohtaja. Hän syntyi Thunder Bayssa suomalaisen luterilaisen papin ja saskatchewanilaisen äidin poikana. Hän opiskeli muun muassa Toronton yliopistossa (2007–14), josta hän sai musiikin tohtorin arvonsa. Hän toimi johtavan varhaista musiikkia esittävän kokoonpanon, Toronton kamarikuoron musiikillisena johtajana heinäkuusta 2008 kesäkuuhun 2013.
Kivikkomäkiminttu
Kivikkomäkiminttu (Clinopodium nepeta), jota on aiemmin kutsuttu kivikkokäenmintuksi on läheistä sukua kynteleille (Satureja).
Kivikkomäkiminttu kasvaa 30 senttimetriä korkeaksi. Sillä on sinivioletit kukat ja tummanvihreät lehdet. Sitä viljellään koristekasvina kivikoissa ja käytetään myös mausteyrttinä. Sitä voidaan käyttää kyntelin sijaan, jos halutaan hieman muunnella kyntelin makua. Suomessa käytetään kuitenkin kynteliäkin niin harvoin, että kivikkokäenminttu ei tässä mielessä ole yleistynyt elintarvikeyrttinä.
Aivan tavallinen yrtti se ei myöskään yrttilääketieteessä ole, sillä sekä timjameilla että oreganoilla on lähes samat lääkinnälliset vaikutukset. Kivikkokäenminttu kuuluu huulikukkaisyrtteihin ja esiintyy luonnonvaraisena Pohjois-Afrikassa, Kaukasuksella ja Euroopassa. Yrttiä käytetään enimmäkseen Italiassa.
Historiaa
Platina mainitsee, että kasvi on hyväksi vatsalle ja rinnalle sekä elvyttää maksaa. Tässä kohtaa on kuitenkin hieman epävarmaa, tarkoittaako Platina juuri kivikkokäenminttua, sillä hän sanoo, että se, jota latinaksi kutsutaan nimellä nepeta on kreikaksi calamintha. Latinan nepeta viittaisi selvästi aitokissanminttuun (Nepeta cataria). Toisaalta M. E. Millham on päätynyt ratkaisuun, että kyseessä on Calaminthan suku. Calaminthan suvussa on sitten lajinimellä nepeta juuri kivikkokäenminttu-niminen kynteli. Kumpaakin on tuona aikana esiintynyt Italiassa ja käytetty siellä yrttinä.
Diego Lugano
Diego Alfredo Lugano Moreno (s. 2. marraskuuta 1980 Canelones, Canelonesin departementti, Uruguay) on uruguaylainen jalkapalloilija, pelipaikaltaan keskuspuolustaja. Hän pelasi ammattilaisena vuosina 1999−2018. Uruguayn maajoukkueessa hän pelasi 91 ottelua.
Nicolás Otamendi
Nicolás Hernán Otamendi (s. 12. helmikuuta 1988 Buenos Aires, Argentiina) on argentiinalainen jalkapalloilija. Hän edustaa Primeira Ligassa pelaavaa Benficaa ja kuuluu myös Argentiinan maajoukkueeseen. Hän on pelipaikaltaan keskuspuolustaja. Hän on maailmanmestari 2022.
Diego Lugano
Seurajoukkueura
Vuonna 2002 Lugano siirtyi brasilialaisseura São Pauloon, aikaisemmin hän oli edustanut kotimaansa Nacionalia, jossa voitti maan mestaruuden 2001, ja Plaza Coloniata. Kolme vuotta myöhemmin hän voitti joukkueessa Campeonato Paulistan, Copa Libertadoresin sekä seurajoukkueiden maailmanmestaruuskilpailun. Samana vuonna hänet valittiin myös Etelä-Amerikan parhaaksi puolustajaksi. Hän voitti Brasilian-mestaruuden 2006. Hänet valittiin sarjan parhaaksi puolustajaksi kolmena vuonna peräkkäin.
Nicolás Otamendi
Seurajoukkueura
Otamendi teki ensiesiintymisensä Vélez Sarsfieldin edustusjoukkueessa 10. toukokuuta 2008 kotiottelussa Rosario Centralia vastaan. Hän oli ennen valmentajanvaihdosta joukkueen viitostoppari, kunnes vaihdoksen myötä hänen vastuunsa alkoi kasvaa. Vuoden 2009 kevätkaudella (Clausura) hän korvasi keskuspuolustuksessa maaottelussa loukkaantuneen chileläisen Waldo Poncen. Hyvien peliesitystensä jälkeen hän vakiinnutti paikkansa avauskokoonpanossa. Hän oli joukkueensa parhaimmistoa kevätkauden aikana, joka päättyi lopulta Vélez Sarsfieldin mestaruusjuhliin.
Otamendin hyvät otteet kotimaansa sarjassa herättivät kiinnostusta myös eurooppalaisissa seuroissa. Lehtihuhut veivät häntä muun muassa Internazionaleen, Fiorentinaan, Real Madridiin ja Juventukseen. Hän päätti kiinnostuksista huolimatta kuitenkin jäädä kotimaahansa pelaamaan.
Diego Lugano
Seurajoukkueura
Vuoden 2011 elokuussa Lugano siirtyi ranskalaiseen Paris Saint-Germainiin, josta hän lähti kevääksi 2013 lainasopimuksella espanjalaiseen Málagaan. Vuonna 2013 hän siirtyi englantilaiseen West Bromwich Albioniin ja vuonna 2015 ruotsalaiseen BK Häckeniin Kaudella 2015−2016 hän pelasi paraguaylaisessa Cerro Porteñossa. Hän päätti ammattilaisuransa São Paulossa 2016−2018.
Nicolás Otamendi
Seurajoukkueura
Hän teki ensimmäisen maalinsa ammattilaisurallaan syyskaudella 2009 (Apertura) ottelussa Arsenal de Sarandía vastaan. Kauden aikana hän pelasi myös seurajoukkueiden kansainvälisiä otteluita, kun Vélez Sarsfield oli mukana vuoden 2009 Copa Sudamericanassa.
Diego Lugano
Maajoukkueura
Lugano pelasi ensimmäisen maaottelunsa Uruguayn joukkueessa MM-karsintaottelussa Paraguayta vastaan marraskuussa 2004. Hän pelasi Uruguayn kaikissa kuudessa ottelussa Copa Américassa 2007. Ensimmäisen maaottelumaalinsa hän teki MM-karsintaottelussa Venezuelaa vastaan kesäkuussa 2008.
Seth Wescott
Seth Wescott (s. 28. kesäkuuta 1976 Durham, Pohjois-Carolina) on yhdysvaltalainen lumilautailija.
Diego Lugano
Maajoukkueura
Lugano pelasi MM-kilpailuissa 2010 neljänneksi sijoittuneessa Uruguayn joukkueessa kuusi ottelua. Välieräottelun Alankomaita vastaan hän joutui jättämään väliin polvivaivojen vuoksi. Copa Américassa 2011 hän pelasi täydet minuutit kaikissa kuudessa ottelussa Uruguayn voittaessa maanosan mestaruuden. MM-kilpailuissa 2014 hän kärsi jälleen polvivaivoista ja pelasi vain yhden ottelun, mikä jäi samalla hänen viimeiseksi maaottelukseen. Kaikkiaan hän pelasi 95 maaottelua ja teki yhdeksän maalia.
Nicolás Otamendi
Seurajoukkueura
5. helmikuuta 2014 espanjalaisseura Valencia ilmoitti tehneensä viisivuotisen sopimuksen Otamendin kanssa, joka kuitenkin astui voimaan vasta heinäkuussa 2014. Hänestä maksettiin 12 miljoonan euron siirtokorvaus. Otamendi pelasi heinäkuuhun saakka lainasopimuksella brasilialaisseura Atlético Mineirossa. Hän pelasi Valenciassa kaudella 2014–2015 kaikkiaan 35 Primera Divisiónin ottelua, joissa teki kuusi maalia.
Seth Wescott
Wescott kilpaili ensimmäisen kerran lumilautailun maailmancupissa 28. marraskuuta 1999. Hän on voittanut kaksi maailmancupin osakilpailua. Ensimmäinen voitto tuli Arosan lumilautakrossista 20. joulukuuta 2008 ja toinen voitto samassa paikassa 24. maaliskuuta 2011. Wescott otti lumilautakrossissa MM-hopeaa vuosina 2003, 2007 ja 2011 sekä kultaa vuonna 2005.
Nicolás Otamendi
Seurajoukkueura
Elokuussa 2015 Otamendi siirtyi viiden vuoden sopimuksella Manchester Cityyn. Kolmella ensimmäisellä City-kaudellaan hän kuului joukkueen vakiokokoonpanoon pelaten 30−34 sarjaottelua kaudessa. Hän voitti Englannin Valioliigan mestaruuden kaudella 2017–2018 sekä Liigacupin kausilla 2015–2016 ja 2017–2018. Hänet nimettiin Valioliigan tähdistöjoukkueeseen kaudella 2017–2018. Kaudella 2018−2019 Cityn voittaessa kansallisen triplamestaruuden hän pääsi pelaamaan 18 valioliigaottelussa. FA-cupissa ja Liigacupissa hän sai enemmän vastuuta. Hän voitti samalla kaudella myös Community Shieldin. Kaudella 2019–2020 Otamendi pelasi 24 valioliigaottelua sekä voitti Community Shieldin ja Liigacupin.
Otamendi siirtyi kesällä 2020 portugalilaiseen Benficaan. Kahdella ensimmäisellä kaudellaan hän pelasi yhteensä 55 Primeira Ligan ottelua ja teki yhden maalin.
Seth Wescott
Wescott voitti lumilautakrossissa kultaa Torinon olympialaisissa 2006 sekä myös Vancouverin olympialaisissa 2010.
Nicolás Otamendi
Maajoukkueura
19. toukokuuta 2010 Otamendi kuului Diego Maradonan valitsemaan lopulliseen 23-pelaajan ryhmään vuoden 2010 MM-kilpailuihin. Hän pelasi MM-kilpailuissa Argentiinan kolme viimeistä ottelua Kreikkaa, Meksikoa ja Saksaa vastaan, kaikki avauskokoonpanossa. Seuraavan neljän vuoden aikana hän pelasi vain kuusi maaottelua, eikä kuulunut Argentiinan joukkueeseen MM-kilpailuissa 2014.
Otamendi pelasi viisi ottelua, myös finaalin Chileä vastaan, Argentiinan saavuttaessa hopeaa Copa Américassa 2015. Seuraavan vuoden Copa América Centenario -turnauksessa hän pelasi Argentiinan kaikki kuusi ottelua joukkueen sijoituttua jälleen Chilen jälkeen toiseksi. MM-kilpailuissa 2018 hän pelasi täydet minuutit Argentiinan kaikissa neljässä ottelussa. Hän oelasi kaikki kuusi ottelua Argentiinan saavuttaessa pronssia Copa Américassa 2019. Vuoden 2021 Copa Américassa hän pelasi viisi ottelua, mukaan lukien voittoisa loppuottelu Brasiliaa vastaan. Argentiinan maailmanmestaruuteen päättyneissä MM-kilpailuissa 2022 hän pelasi täyden ajan kaikissa seitsemässä ottelussa.
Otamendi on pelannut kaikkiaan sata maaottelua ja tehnyt niissä neljä maalia.
Puitejärjestely
Puitejärjestely on hankintalaissa määritetty sopimuskokonaisuus, joka tehdään yhden tai useamman toimittajan sekä hankintayksikön välille. Järjestelyn tarkoituksena on vahvistaa tietyn ajan kuluessa tehtävien hankintasopimusten ehdot. Puitejärjestelyjen tavoitteena on aikaansaada säästöjä.
Varsinaiset hankintasopimukset on tehtävä puitejärjestelyn alkuperäisten osapuolten kesken. Järjestelyyn ei ole mahdollista ottaa hankintamenettelyn aloittamisen jälkeen uusia osapuolia. Puitejärjestelyn ehtoihin ei myöskään saa tehdä huomattavia muutoksia sen voimassaoloaikana eikä sitä saa käyttää kilpailua vääristävällä, rajoittavalla tai estävällä tavalla.
Valtion yhteishankintayksikkö Hansel Oy kilpailuttaa ja ylläpitää puitejärjestelyä valtionhallinnolle.
John Burge
John David Bryson Burge (s. 2. tammikuuta 1961 Dryden, Ontario) on kanadalainen säveltäjä. Hän opiskeli muun muassa Brittiläisen Kolumbian yliopistossa, josta sai musiikin tohtorin (Doctor oF Musical Arts) arvonsa vuonna 1989. Hänen oma soittimensa on piano. Hänen sävellysopettajiensa joukossa olivat Derek Holman, Walter Buczynski, John Beckwith, John Hawkins ja Stephen Chatman. Hän on itse opettanut yliopistotasolla sävellystä ja analyysiä.
Lapinjärvi (järvi)
Lapinjärvi on Loviisanjoen vesistössä, Uudellamaalla Lapinjärvellä sijaitseva järvi. Lapinjärvi rajoittuu lännessä Ingermaninkylään, idässä Vasarankylään ja etelässä Kirkonkylään. Lapinjärvi on Lapinjärven ainoa kokonaan kunnan alueella sijaitseva järvi; Pyhäjärvi Porlammilla sijaitsee osittain Artjärven alueella ja Särkijärvi osaksi Ruotsinpyhtään puolella. Lapinjärvi on matala ja sameavetinen järvi.
Historia
Lapinjärvi on aina ollut maatalouspainotteinen kunta eikä kalastus ole ikinä ollut Lapinjärven pääelinkeinoja.
1800-luvun lopulla järvi oli tarkoitus kuivattaa maatalouden käyttöön. Vuonna 1884 Latokartanon vuokraaja Ludvig Fabritiuksen johdolla monet maanviljelijät järven rannoilta aloittivat hankkeen Lapinjärven kuivattamisesta. Hanke eteni senaatin käsittelyyn, mutta senaatin päätös oli kielteinen.
1900-luvun alussa Vasarankylän viljelijöiden tahto meni läpi ja Lapinjärven pintaa alennettiin. Pinnanalennus on johtanut myöhemmin happikatoihin. Vuosina 1982–1983 järven pintaa nostettiinkin 90 cm.
Nykytilanne
Lapinjärvi on tällä hetkellä rehevöitynyt ja sen kalakanta on vinoutunut. Järvestä puuttuvat petokalat, jotka tasapainottaisivat järven kalakantoja. Tämän seurauksena pohjasedimentistä nousee ravinteita ja levät lisääntyvät. Lapinjärven kunta onkin tiedostanut ongelman ja on ryhtynyt toimimaan järven hyvinvoinnin puolesta.
Morfologia
thumb|left|200px|Lapinjärvi Lapinjärven rantaviiva on n. 11,5 kilometriä pitkä. Järven pinta-ala on noin 530 hehtaaria. Lapinjärven keskisyvyys on hieman vajaa 2 metriä. Syvin kohta on 2,61 metriä syvä ja sijaitsee Storholmenin (suom. Suursaari) luoteispuolella. Lapinjärvessä on myös kaksi saarta: Storholmen ja Lillholmen (Suursaari ja Piensaari).
Käyttö ja merkitys
Lapinjärveä käytetään lähinnä virkistyskäyttöön eikä järvestä oteta raakavettä. Lapinjärvellä toimii myös yleinen uimaranta, mutta kesäisin esiintyvät sinileväkukinnat haittaavat uimista. Muuten järvi soveltuu hyvin uimiseen; mataluus nopeuttaa järven lämpenemistä eikä pohja ole kivikkoinen. Osa mökkiläisistä ja kuntalaisista kalastaa kotitarpeeksi, mutta roskakalojen määrä järvessä on suhteettoman suuri. Rantojen kaislikoitumisen takia kalastaminen on vaikeaa. Ammattikalastajia Lapinjärvellä ei ole.
Boston Promenade
Boston Promenade''' (ent. Boston Promenade Big Band/Jazz Band) on Helsingissä toimiva big band -orkesteri. Boston Promenade perustettiin alun perin Helsingin kauppakorkeakoulun ylioppilaskunnan yhteyteen vuonna 1964, ja se on vuosien saatossa kasvanut puhallinseitsikosta täysmittaiseksi big bandiksi.
Kokoonpano ja toiminta
Orkesteriin kuuluu kapellimestari, 5 saksofonistia, 4 pasunistia, 4 trumpetistia, komppiryhmä (yht. 18 soittajaa), 4-6 laulusolistia sekä kaksi ääniteknikkoa. Nykyisin Boston Promenade esiintyy itse järjestetyissä konserteissa sekä erilaisissa yksityistilaisuuksissa. Viiden vuoden välein järjestetään juhlakonsertti. Yhtyeen musiikkirepertuaari koostuu nykyisin niin vanhoista jazz-standardeista kuin soul-, funk-, pop- ja rock-klassikoista sisältäen myös kotimaista tuotantoa. Yhteistyötä on tehty monien suomalaisten artistien kuten myös Boston Promenaden entisten jäsenten kanssa. Boston Promenade osallistuu hyväntekeväisyystoimintaan ja on yksi Lastenklinikoiden Kummeista.
Julien S. Bourrelle
Julien S. Bourrelle (s. 13. heinäkuuta 1982 Montreal, Kanada ) on kanadalainen kirjailija ja rakettitutkija, joka asuu Norjassa.
Bourrelle on kirjoittanut vuonna 2014 kirjan The Social Guidebook to Norway: An Illustrated Introduction.
Bourrelle valmistunut insinööriksi kanadalaisesta McGillin yliopistosta. Lisäksi hänellä on kaksi Master of Science -tutkintoa, astrodynamiikasta Münchenin teknillisestä yliopistosta ja Universidad Politécnica de Madridista.
Bourrelle muutti Norjaan 2009 tekemään väitöskirjaa Norjan teknis-luonnontieteellisessä yliopistossa (NTNU).
Bourrelle on saanut Norjan kruununprinssi Haakonin Top 10 -palkinnon.
Jarno Peltonen
thumb|250px|Jarno Peltonen Jarno Juhani Peltonen (s. 5. maaliskuuta 1936 Tampere) on Didrichsenin taidemuseon hallituksen puheenjohtaja ja kansainvälisesti arvostettu taiteen asiantuntija. Hän toimi vuodesta 1974 eläkkeelle jäämiseensä asti Taideteollisuusmuseon johtajana.
Peltonen on valmistunut 1964 filosofian maisteriksi Helsingin yliopistosta.
Eero Rautiola
Eero Ilmari Rautiola (16. tammikuuta 1921 Kemi – 2. elokuuta 2010 ) oli suomalainen maastohiihdon arvokisaedustaja ja Suomen-mestari.
Rautiola sijoittui vuonna 1948 Sankt Moritzin olympialaisissa 18 kilometrillä 12:nneksi. Rumfordin MM-kilpailuissa 1950 hän oli 50 kilometrillä 17:s ja 18 kilometrillä 30:s. Hän voitti Suomen-mestaruuden 15 kilometrillä 1948 sekä saavutti 30 kilometrillä SM-hopeaa 1950 ja SM-pronssia 1947. Salpausselän Kisoissa hän sijoittui neljänneksi 50 kilometrillä 1950. Ounasvaaran kisoissa 1948 hän voitti 18 kilometrin kilpailun, sijoittui 50 kilometrillä viidenneksi ja osallistui kaksi tuntia 50 kilometrin hiihdon jälkeen vielä yhdistetyn mäkiosuudelle päätyen yhdistetyn kisassa toiseksi.
Trimelliittihappoanhydridi
Trimelliittihappoanhydridi (C9H4O5) on aromaattisiin karboksyylihappoanhydrideihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä ja lisäksi siitä valmistetaan useita muita orgaanisia yhdisteitä.
Ominaisuudet
Huoneenlämpötilassa trimelliittihappoanhydridi on hygroskooppista väritöntä kiteistä ainetta. Yhdiste reagoi helposti veden kanssa, jolloin se hydrolysoituu trimelliittihapoksi.Yhdiste liukenee muun muassa asetoniin ja etyyliasetaattiin ja reagoi alkoholien kanssa. Trimelliittihappo ärsyttää ihoa, silmiä ja hengitysteitä
Valmistus ja käyttö
Perinteisesti trimelliittihappoanhydridiä on valmistettu hapettamalla pseudokumeenia typpihapolla. Tehokkaampi menetelmä on kuitenkin hapetus ilman hapen avulla koboltin, mangaanin ja bromin seoksen toimiessa katalyyttinä. Reaktiossa muodostuu trimelliittihappoa, jota kuumentamalla muodostuu trimelliittihappoanhydridiä. Trimelliittihappoanhydridiä käytetään valmistettaessa polyamidi-imidihartseja, joita muodostuu trimelliittihappoanhydridin ja amiinien tai isosyanaattien välisellä reaktiolla. Tämän lisäksi yhdisteestä valmistetaan polyestereitä, erityisesti PVC:n muovinpehmentiminä käytettäviä estereitä, pinta-aktiivisia aineita sekä erikoiskemikaaleja.
Recess: Taking the Fifth Grade
Recess: Taking the Fifth Grade on Disneyn Välitunti -piirrossarjaan pohjautuva animaatioelokuva, jonka tuotti Walt Disney Television Animation. Se julkaistiin vuonna 2003.
Kosmonautiikan museo
Kosmonautiikan museo on Moskovassa sijaitseva entinen neuvostoliittolainen ja nykyinen venäläinen avaruuden tutkimuksen museo. Sen päällä on Avaruuden valloittajien muistomerkki. Monumentti pystytettiin vuonna 1964. Museo avattiin 10. huhtikuuta 1981. .
Museolla on 85 000 avaruustoimintaan liittyvää esinettä. Museon pääteemoja ovat Neuvostoliiton avaruusohjelman pääsuunnittelija Sergei Koroljov, lyhyesti Sputnik, kuuluotain ja Venera-venusluotain sekä Sojuz-avaruusohjelma ja muut miehitetyt avaruuslennot.
Vuonna 2009 museo avattiin kolmivuotisen remontin jälkeen. Nykyään se esittelee koko maailman avaruusohjelmia, lähinnä ISS-avaruusteeman ja Yhdysvaltojen, Kiinan ja Intian kantorakettien pienoismallien kautta.
Museossa vierailee vuosittain 300 000 ihmistä.
Aiheesta muualla
Památník pokořitelů kosmu Monumento a los Conquistadores del Espacio Monument des Conquérants de l'Espace Pomnik Zdobywców Kosmosu
Mellotron
thumb|Mellotron. Mellotron on 1960-luvulla markkinoille tullut kosketinsoitin, joka soittaa analogiselle nauhalle tallennettuja ääninäytteitä.
Toimintaperiaate
thumb|220px|Mellotron toimintavalmiina thumb|220px|Soittotilanne, selitys tekstissä
Anthony Lee Kok Hin
Anthony Lee Kok Hin (s. 20. maaliskuuta 1937 Miri) on malesialainen roomalaiskatolinen piispa. Hänet vihittiin papiksi Mirin apostoliseen vikariaattiin 2. tammikuuta 1966 ja nimitettiin Mirin hiippakunnan johtoon 30. toukokuuta 1977. Piispaksi vihkiminen seurasi 20. marraskuuta. Pääkonsekraattorina toimi Peter Chung Hoan Ting, jota avustivat Gregory Yong Sooi Ngean ja Simon Michael Fung Kui Heong.
Mellotron
Toimintaperiaate
1960-luvulla julkaistu Mellotron on analoginen/elektromekaaninen kosketinsoitin, jolla soitetaan laitteen ääninauhoilla olevia soitinääniä. Tätä varten nauhoille on äänitetty muutaman sekunnin mittaisia näytteitä, esimerkiksi lauluääntä. Sointuja soittamalla saadaan aikaan kuoro-efekti. Jos yksittäisille ääninäytteille on kaksi tai useampia esittäjiä samanaikaisesti, äänessä on luonnollinen chorus-efekti. Mellotroneja on useita malleja ja soitinäänet voivat vaihdella yksilöllisesti. Yksi nauha sisältää vain yhden sävelkorkeuden. Eri näytteitä voi nauhalla olla rinnakkaisilla raidoilla useita.
Nauhan nopeus on säädettävissä mikä analogisesti muuttaa sävelen korkeutta. Esim. Mellotron M 400 - mallissa perusnopeus on 19 cm/s ja se on säädettävissä välillä 15–25 cm/s. Mallin nauhan pituus on noin 150 cm. Jos nauhan nopeus on 19 cm/s, soiva ääni kestää noin 8 sekuntia. Suurissa malleissa nauha on pidempi, mutta se on jaettu osioihin esivalintamekanismin toteuttamiseksi.
Ensimmäinen varsinaisesti markkinoitu ja soittimen tunnetuksi tehnyt malli Mellotron MK II oli ajateltu kodin tai julkisten tilojen viihdesoittimeksi, jolla yksi soittaja kykenisi korvaamaan pienen kokoonpanon. Siinä on 70 kosketinta, jotka on jaettu säestys- ja melodiaosaan. Säestysosan nauhoille oli äänitetty oikean kokoonpanon soittamia toistuvia eri tyylisiä säestyskuvioita eri sävellajeissa. Melodiaosassa on äänitettynä sooloinstrumentit. Osille on omat äänenvoimakkuutensa sekä pää-äänenvoimakkuus ulos lähtevälle signaalille. Lisäksi on kaikuefekti.
Yksinkertaisemmassa ja kompaktimmassa Mellotron M 400 -mallissa ei ole esivalintamahdollisuutta, vaan kolme suoraan valittavaa soitinääntä, esimerkiksi huilu, viulu ja ihmisääni. Esivalinnan sijaan nauhat sisältävän eräänlaisen kasetin tai kehikon, jonka voi vaihtaa huolto- tai studio-olosuhteissa. Tämä malli oli suosituin Mellotron-malli erityisesti yhtyekäytössä jossa rajoitetumpi äänenvärivalikoima ei ollut ongelma muiden kosketinsoittimien kanssa.
Laitteen käytettävyys
Toisin kuin varhaiset syntetisaattorit, Mellotron on kuitenkin polyfoninen soitin eli sillä pystyy soittamaan useita ääniä samanaikaisesti, jolloin sointujen muodostaminen on mahdollista. Lisäksi eri soitinäänet saa kytkettyä päälle samanaikaisesti. Saatuun sointiin vaikuttaa se, että alun perin luonnolliset instrumentit eivät soi absoluuttisen tarkasti samassa vireessä, mikä toisaalta tekee huonolaatuisesta digitaaliäänestä elottoman.
Mellotronics tarjosi soittimeen 8 viuluääntä, 5 puupuhallinääntä, 8 vaskipuhallinääntä, 5 kuoroääntä, 3 urkusointia, 11 ”akustista lyömäsoitinääntä” ja 11 ”sähköistä lyömäsoitinääntä” sekä suuren valikoiman tehosteääniä.
Nauhoille voi äänittää myös erilaisia studiossa tehtyjä tehosteita, jotka voidaan näin toistaa esimerkiksi konserttitilanteessa. BBC tilasi Mellotron MK II - mallin, jonka nauhoille yhtiössä äänitettiin 1260 (70 kosketinta x 6 esivalintaa x 3 tehostetta)  äänitehostetta radiokuunnelmia varten. Tässä käytössä soitin sai nimityksen "FX Console". Myös Dannyn show-kiertueilla Esa Kotilaisen alun perin tilaamaa Mellotronia käytettiin tällä tavoin.
Play (kappale)
"Play" on yhdysvaltalaisen laulajan Jennifer Lopezin toisen studioalbumin J. Lo toinen single. Single julkaistiin huhtikuussa 2001 ja se sijoittui Norjan singlelistalla parhaimmillaan kahdenneksitoista, Irlannissa sijalle kymmenen ja Billboard Dance/Club Play Songs -listan sijalle kaksi.
Otto Ernst Remer
Otto Ernst Remer (18. elokuuta 1912 Neubrandenburg – 4. lokakuuta 1997 Marbella) oli Saksan maavoimien upseeri. Sotilasarvoltaan Remer oli korkeimmillaan kenraalimajuri. Remer osallistui 20. heinäkuuta 1944 tapahtuneen Claus von Stauffenbergin suunnitteleman vallankaappausyrityksen kukistamiseen. Tapausta kutsutaan nimillä operaatio Valkyyria ja heinäkuun 20. päivän salaliitto.
Mellotron
Laitteen käytettävyys
Mellotron ei yleistynyt kotikäytössä laitteen kalleuden ja vaikeakäyttöisyyden vuoksi. Laitteen mekaniikka on erityisesti konserttitilanteessa ongelma-altis. Vaihtelevissa kosteus- ja lämpötilaolosuhteissa voi tulla arvaamattomia ja suuria sävelkorkeuden (vireen) muutoksia tai jopa äänen katkoksia. Basisti ja kosketinsoittaja John Paul Jones (Led Zeppelin) on kuvaillut:
Otto Ernst Remer
Operaatio Valkyyria
Stauffenberg oli suunnitellut Adolf Hitlerin salamurhaa. Hänen onnistui viedä pommi Wolfsschanzeen (Sudenpesä) lähelle Hitleriä. Pommi räjähti 20. heinäkuuta 1944 klo 12.42 surmaten neljä ihmistä, mutta Hitler selvisi pienillä ruhjeilla ja mustelmilla.
Juhana Ennola
Juhana Ennola (sukunimi vuoteen 1906 Enlund; 29. kesäkuuta 1836 Rauma – 15. toukokuuta 1914 Karjalohja) oli suomalainen kamreeri ja kirjallisuuden suomentaja.
Ennolan äiti oli Anna Maria Silfvan. Ennola palveli ruotuväessä aliupseerina Turun pataljoonassa 1854–1860 ja vääpelinä Porin pataljoonassa 1860–1868. Hän oli sitten valtion rautateitten palveluksessa ensin kirjanpitäjänä 1872–1877, apukamreerina 1877–1897 sekä lopuksi kamreerina vuodesta 1897 vuoteen 1904, jolloin erosi virastaan täysin palvelleena. Hänen puolisonsa oli vuodesta 1882 Hilda Amalia Granström (k. 1929).
Mellotron
Laitteen käytettävyys
Nopeudella Jones viittaa tässä nauhoja liikuttavan sähkömoottorin kierroslukuun, joka analogisesti vaikuttaa suoraan sävelkorkeuteen. Paikallisen sähköverkon rakenne saattaa lisäksi aiheuttaa jännitteen muutoksia, jotka muuttavat moottorin kierroslukua sähkönkulutuksen verkossa vaihdellessa.
Juhana Ennola
Ennola suomensi vuosina 1875–1880 useita näytelmiä:
Otto Ernst Remer
Sudenpesän räjähdyksen jälkeen
Stauffenberg määräsi silloisen majuri Remerin pidättämään propagandaministeri Joseph Goebbelsin. Remer saapui Goebbelsin huvilalle ja sanoi, että Hitler oli kuollut salamurhaiskussa Sudenpesässä, ja tulleensa pidättämään Goebbelsin. Goebbels otti puhelun Sudenpesään, jossa Hitler vastasi puhelimeen ja kertoi olevansa kunnossa. Goebbels antoi puhelimen Remerille ja käski kuunnella Hitlerin ohjeet. Hitler määräsi Remerin ottamaan vastuun siitä, että Waffen-SS, Gestapo, kaikki radioasemat sekä hallintokortteli vapautettaisiin. Remer otti käskyn vastaan, keräsi joukkonsa ja teki vielä samana iltana rynnäkön entiseen Reichswehrin päämajaan Bendlerblockiin, jossa salaliittolaiset oleskelivat. 21. heinäkuuta 1944 Remer pidätti kaikki salaliittolaiset yhdessä kenraali Friedrich Frommin kanssa ja teloitti heidät Bendlerblockin pihalla. Teloitettujen joukossa olivat Claus von Stauffenberg, Friedrich Olbricht, Werner von Haeften ja Albrecht Mertz von Quirnheim. Fromm oli alkuun itsekin ollut mukana salaliitossa, mutta vetäytyi siitä viime hetkillä. Myöhemmin Frommin aikeet osallistua salaliittoon tulivat kuitenkin ilmi, ja hänetkin teloitettiin.
Juhana Ennola
Ennolan ainoa julkaistu sävellys on Yrjö Koskisen runo Suomen salossa (Honkain keskellä...), joka tunnetaan myös Virossa nimellä Isamaa hiilgava pinnala paistab. Ennola sai SKS:n palkinnon vuonna 1875.
Mellotron
Tunnettuja käyttäjiä
Laitetta voidaan kuulla muutamilla merkittävillä levyillä. Sitä ovat käyttäneet esimerkiksi Tony Banks (Genesis), Brian Jones (The Rolling Stones), Mike Pinder (Moody Blues), John Paul Jones (Led Zeppelin), King Crimson, Tangerine Dream ja Isao Tomita. Sitä käytettiin paljon progressiivisessa rockissa ja joskus runsaastikin, kuten esimerkiksi Moody Bluesin 60-luvun lopun albumeissa. Myös Beatles käytti soitinta kappaleessa Strawberry Fields Forever.
Otto Ernst Remer
Myöhemmät vaiheet
Remer oli Wach-Bataillon Großdeutschlandin komentaja, jossa asemassa hän esti vallankaappausyrityksen aikana kaappareiden aikeet ottaa haltuunsa hallintorakennukset Berliinissä. Kaappauksen jälkeen Remer ylennettiin everstiksi. Vartiopataljoona laajennettiin rykmentiksi marraskuussa 1944.
Mellotron
Tunnettuja käyttäjiä
Suomessa on vain muutama Mellotron. Suomessa Mellotronia on käyttänyt mm. Leevi and the Leavings. Esa Kotilainen omistaa niitä kaksi kappaletta. Vuonna 2005 Suomeen tuotiin yksi Mellotron tilaustyönä Ruotsista. Vuonna 2007 Esa Kotilainen osallistui Hectorin Näkemiin – kuulemiin -kiertueelle kosketinsoittajana soittaen myös Mellotroniaan. Tamperelainen progressiivista rockia soittava yhtye Nurkostam omistaa kaksi Mellotronia ja käyttää niitä sekä levyillään että konserteissaan.
Otto Ernst Remer
Myöhemmät vaiheet
Joukosta muodostettiin Führer-Begleit-Brigade marraskuussa 1944 ja Führer-Begleit-Division 26. tammikuuta 1945. Divisioona tuhoutui lähellä Sprembergiä huhtikuussa 1945.
Mellotron
Birotron – paranneltu muunnos
Birotron on Rick Wakemanin ja David Biron kehittämä kosketinsoitin, jonka yleinen toimintaperiaate on Mellotronin kaltainen. Avointen, määrämittaisten nauhojen sijaan siinä käytetään 8-raitaisia kasettinauhoja. Tämä poistaa Mellotronin rakenteesta johtuvan soivan sävelen keston ylärajan. Tangerine Dreamin albumilla Stratosfear tiedoissa käytetäänkin nimitystä Loop Mellotron. Rick Wakeman käyttää soitinta Yes-yhtyeen albumilla Tormato.
Otto Ernst Remer
Myöhemmät vaiheet
Toisen maailmansodan jälkeen Remer perusti Saksassa Sozialistische Reichspartei -puolueen, joka kiellettiin 1952.
Mellotron
Birotron – paranneltu muunnos
Soittimessa on 37 kosketinta ja niille 19 kasettia joita varten on 19 lukupään sisältävää piirikorttia. Kukin kortti lukee äänen kahdelle koskettimelle. Päättymättömästä nauhasta johtuen äänestä puuttui luonnollinen aluke, jonka Mellotron tuottaa alkuperäisen ääninäytteen mukaisesti. Tämän ratkaisemiseksi Birotroniin asennettiin VCA (voltage controlled amplifier) jolla äänen nousu ja häipyminen voitiin säätää. Tämä puolestaan nosti soittimen hintaa ja viivytti tuotantoa, jonka aloittamista oli jo hidastanut tarkasti nopeutensa säilyttävän moottorityypin etsiminen.
Otto Ernst Remer
Elokuva
Heinäkuun 20. päivän salaliittoon perustuvassa vuoden 2004 Operaatio Valkyriessa Remeriä esittää Enrico Mutti ja vuoden 2008 elokuvassa Remeriä esittää Thomas Kretschmann.
Mellotron
Birotron – paranneltu muunnos
Soittimessa oli neljä ääntä. Kunkin kasetin 8 raitaa oli jaettu 2×4 raitaan eli yksi kasetti sisälsi äänet kahdelle koskettimelle. Suunnitelman mukaan saatavilla olisivat olleet viulu, sello, vaskipuhaltimet, puupuhaltimet, mieskuoro, pilliurut, huilu ja nokkahuilu.
Birotron on erittäin harvinainen soitin; sitä on käytännössä mahdotonta hankkia nykypäivänä.
Krista Putkonen-Örn
Krista Putkonen-Örn (o.s. Putkonen, s. 1970) on suomalainen freelancenäyttelijä.
Putkonen-Örn on valmistunut Teatterikorkeakoulun näyttelijätyön laitokselta vuonna 1999. Valmistumisensa jälkeen hän oli kaksi vuotta kiinnitettynä Seinäjoen kaupunginteatteriin. Tämän jälkeen hän on työskennellyt freelancerina eri teattereissa, muun muassa Suomen Kansallisteatterissa, Teatteri Imatrassa, Teatteri Takomossa, Keski-Uudenmaan Teatterissa ja Teatteri Hevosenkengässä. Televisiossa hän on näytellyt Elina Hurskaisen roolissa vuodesta 2014 alkaen Syke-draamasarjassa.
Putkonen-Örn on yksi Suomen kuunnelluimmista äänikirjojen lukijoista. Vuonna 2018 Näkövammaisten liitto palkitsi hänet vuoden äänikirjan lukijana.
Hänen isänsä on oopperalaulaja Marko Putkonen, äitinsä toimittaja ja teatteriohjaaja Tuovi Putkonen ja veljensä Janus Putkonen.
St. Petersburg-Clearwaterin kansainvälinen lentoasema
thumb|250px|Ilmakuva St. Petersburg-Clearwaterin kansainvälinen lentoasemasta. St. Petersburg-Clearwaterin kansainvälinen lentoasema on lentoasema, joka sijaitsee Pinellasin piirikunnassa, Floridassa kymmenen kilometriä St. Petersburgista pohjoiseen. Vuonna 2015 sitä käytti 1 645 402 matkustajaa.
Lentoyhtiöt
Lentokenttää käyttäviä lentoyhtiöitä ovat muun muassa:
Fredrick Federley
Hän oli vuosina 2002–2007 Ruotsin Keskustanuorten (CUF) puheenjohtaja, 2006–2014 kansanedustaja Ruotsin valtiopäivillä ja vuodesta 2014 lähtien europarlamentaarikko.
Federley asui lapsuutensa Kungsörissä. Lukion jälkeen hän työskenteli kehitysvammaistyössä, suoritti asepalveluksen, opiskeli valtiotieteitä Örebron yliopistossa ja oli CUF:n matkasihteeri. Kesällä 2002 hän oli Norrtelje Tidningin pääkirjoitustoimittajan sijaisena. Hän kertoi vuonna 2001 olevansa homoseksuaali.
Kunnallisvaaleissa 1998 Federley valittiin kunnanvaltuutetuksi Kungsörin kunnassa.
CUF
Ollessaan CUF:in paikallispuheenjohtajana Västmanlandissa Federley halusi ottaa käyttöön aatelisarvot.
Lokakuussa 2002 Federley valittiin Malin Svenssonin jälkeen Keskustapuolueen nuorisojärjestön puheenjohtajaksi. Puheenjohtajana hän teki huomiota herättävän avauksen. Hän arvosteli keskustapuolueen aiempaa yhteistyötä sosialidemokraattien kanssa ja puolsi ydinvoiman säilyttämistä ja kannatti 20 prosentin tasaveron käyttöönottoa kaikille tuloille. Vuonna 2007 Federley ehdotti että irtisanomissuojalaki poistettaisiin. Huomiota herätti myös ehdotus, että vuodesta 2010 alkaen kiellettäisiin uusien fossiilista polttoainetta käyttävien autojen myynti.
Kansanedustaja
Federley oli ehdokkaana Ruotsin valtiopäiville Västmanlandin läänistä vaaleissa 2002 mutta jäi 49 äänen päähän valinnasta.
Vaaleissa 2006 Federley oli ehdokkaana Tukholmasta, josta Keskustapuolueella ei ollut kansanedustajaa. Federley oli listalla kakkosena Solveig Ternströmin jälkeen. Federleyn vaalikampanja keskittyi 20–35-vuotiaiden yksineläjien talouteen. Sekä Ternström että Federley valittiin, ja Federley sai 1 391 henkilökohtaista ääntä.
Federleytä arvosteltiin 2006 että hän oli lahjoittanut rahaa Israelin armeijalle Israelin ja Libanonin vuoden 2006 konfliktin aikana. Hän puolusti kannanottoaan debattiartikkelissa Expressenissä.
29. joulukuuta 2008 kirjoittamassaan debattiartikkelissa Federley arvosteli niitä, jotka ampuvat ohjuksia Gazan kaistaleelta, "murhaaviksi koiriksi".
FRA-laki
Viestiliikenteen tarkkailua koskevaa lakia säädettäessä, keskustapuolueen puoluekurin avulla yritettiin vaikuttaa Annie Johanssoniin ja Fredrick Federleyyn, jotka arvostelivat lakiehdotusta. Federley ei äänestänyt puoluejohtoa vaan jätti äänestämättä.
Asian noustessa uudestaan esiin 2008, julkinen huomio kohdistui erityisesti Federleyyn ja Johanssoniin. Väitettiin, että heitä painostettiin eri tavoin äänestämään vastaan, ja puoluetoverien sanottiin käyneen kiihkeitä keskusteluja heidän kanssaan Federley kannatti korjattua lakiehdotusta.
Europarlamentaarikko
Federley valittiin Euroopan parlamenttiin vuoden 2014 vaaleissa ja uudelleen vuoden 2019 vaaleissa.
Drag queen -artisti
Federley on myös drag queen -artisti Ursula af Drakbane ja on saanut kyseenalaista mainetta markkinoidessaan siinä roolissa muun muassa vodkaa ja käytyään maksetuilla matkoilla ulkomailla.
Yksityiselämä
Federley oli lähes 10 vuotta naimisissa Johnny Kroneldin kanssa. Heillä on vuonna 2011 syntynyt tytär. Pari erosi 2019.
Vuonna 2020 Federley jäi tauolle politiikasta henkilökohtaisen elämän ongelmien vuoksi, kun selvisi, että hänen läheisensä oli tuomittu useista vakavista lapsiin kohdistuneista seksuaalirikoksista.
The International (Dota 2)
The International on vuosittain järjestettävä Dota 2 -videopelin kilpailutapahtuma. Se on ollut useita vuosia suurin elektronisen urheilun tapahtuma maailmassa. Tapahtuman palkintopotit ovat usein olleet kymmeniä miljoonia dollareita.
Tapahtuma on järjestetty vuodesta 2011 lähtien. Vuonna 2018 palkintopotissa oli yli 20 miljoonaa dollaria. Yle esitti vuoden 2018 tapahtuman Areena-palvelussa.
Vuonna 2017 tapahtuman voitti viisihenkinen Team Liquid, jossa pelasi suomalainen Lasse Urpalainen. Vuonna 2018 Vancouverissa pelatun turnauksen voitti OG, jossa pelasivat suomalaiset Jesse Vainikka ja Topias Taavitsainen.
Turnauksen joukkorahoitus
The International turnaus on joukkorahoitettu vuodesta 2013 alkaen. Pelaajat voivat ostaa pelissä itselleen taistelupassin, jonka hinnasta 25 % menee turnauksen palkintopottiin.
Palkintopokaali
pienoiskuva|EG nostamassa Aegis of Champions pokaalin vuonna 2015. Turnauksen palkintoesine on nimeltään Aegis of Champions.
Magdalena Baczewska
Magdalena Baczewska on puolalainen pianisti ja cembalisti. Hän aloitti pianonsoiton opiskelun viisivuotiaana ja sai kandidaatin (2001) sekä maisterin (2003) arvot Mannes College of Musicista (New York), jossa hän opiskeli Jerome Rosen johdolla. Toukokuussa 2008 hän sai musiikin tohtorin arvon summa cum laude -arvosanoin Manhattan School of Musicista Constance Keenen opettamana.
Baczewska on esiintynyt solistina lukuisten orkesterien kanssa. Hän on tilannut uusia teoksia pianolle ja myös pitänyt monia kantaesityksiä. Hän on kuitenkin pääasiallisesti keskittynyt renessanssi- ja barokkiaikojen kosketinsoitinohjelmistoon, jota hän esittää sekä pianolla että cembalolla.
Baczewska on opettanut Montclairin osavaltionyliopistossa ja myös toiminut musiikkikriitikkona The New York Concert Review'ssä.
Malayappan Chinnappa
Malayappan Chinnappa (s. 23. heinäkuuta 1937) on intialainen roomalaiskatolinen arkkipiispa. Hänet vihittiin salesiaanien papiksi 16. joulukuuta 1972 ja nimitettiin Velloren hiippakunnan johtoon 17. marraskuuta 1993. Piispaksi vihkiminen seurasi 25. tammikuuta 1994. Pääkonsekraattorina toimi Duraisamy Simon Lourdusamy, jota avustivat Marianus Arokiasamy ja Michael Augustine.
Antti Neuvonen
Antti Juhana Neuvonen (8. marraskuuta 1937 Saari – 22. heinäkuuta 2011 Tuusula) oli suomalainen kuvanveistäjä. Hän suunnitteli muun muassa Suomessa vuosina 1990–2002 käytössä olleet viimeiset markan kolikot.
Ura
Neuvonen syntyi seitsenlapsiseen pienviljelijäperheeseen. Hän kävi Suomen Taideakatemian koulun 1959–1963 ja debytoi vuonna 1961 Jyväskylässä. Neuvosen varhaiset työt olivat lähinnä tyyliteltyjä ihmishahmoja, mutta 1970-luvun alussa hän teki joukon abstrakteja veistoksia, joilla sai kuvataiteen valtionpalkinnon vuonna 1971. Vuosikymmenen jälkipuoliskolla hän palasi tyyliteltyihin hahmoihin.
Neuvonen on veistänyt muun muassa Kansojen ystävyyden monumentin, alkuperäiseltä nimeltään Ystävät ja kylänmiehet, joka sijaitsee Helsingin Itäkeskuksen Ystävyydenpuistossa. Se pystytettiin YYA-sopimuksen 35-vuotisjuhlan kunniaksi vuonna 1983. Veistoksesta pienempi versio Rauhan lapset lahjoitettiin Maailman rauha -veistoksen vastalahjaksi Moskovaan vuonna 1990, ja se sijaitsee Moskovan pohjoisosassa Ystävyydenpuistossa. Neuvosen muita julkisia töitä ovat Lasaruksen herääminen Kemiön kirkossa (1964), Nauhaleikki Ohkolan sairaalassa Mäntsälässä (1977), Pysäkillä Hyrylän terveyskeskuksessa Tuusulassa (1979), Pietari Hannikaisen muistomerkki Parikkalassa (1983), Eino Leinon muistoreliefi Tuusulan Nuppulinnassa (1983) sekä Kanavankaivajat (1980) ja vuosien 1939–1944 sotien muistomerkki (1986) Saarella.
Neuvosen tuotantoon kuuluu myös mitaleja ja vuosina 1990–2002 käytössä olleet viimeiset markan kolikot. Hän voitti Suomen Rahapajan kolikkouudistuskilpailun vuonna 1988 ja suunnitteli 10 ja 50 pennin kolikot vuonna 1990 sekä 1, 5 ja 10 markan vuonna 1993. Luontoaiheinen kymmenen markan kolikko, jossa on kuvattuna pihlajanoksa ja metso, valittiin vuonna 1994 maailman kauneimmaksi käyttörahaksi.
Neuvonen työskenteli opettajana taideoppilaitoksissa, viimeksi Taideteollisessa korkeakoulussa vuosina 1982–1988. Hänelle myönnettiin valtion taiteilijaeläke vuonna 1995. Neuvosen viimeiseksi työksi jäi vuonna 2001 Suomen Rahapajan lyöttämä Muistojeni markka -muistoraha.
Yksityiselämä
Neuvonen asui Tuusulan Kellokoskella. Hänen puolisonsa oli taiteen kandidaatti Marja Neuvonen (o.s. Erkkilä) vuodesta 1963. Neuvosilla on kaksi lasta, joista poika Petri Neuvonen (s. 1964) on arkkitehti.
MathType
Toiminnallisuus
MathType tarjoaa graafisen WYSIWYG-paletin, jonka avulla matemaattisia merkintöjä voi syöttää hiiren ja näppäimistön avulla. Sisällön voi syöttää myös TeXinä ja LaTeXina.
MathTypeä on aktiivisesti kehitetty, ja se on yhteensopiva useiden muiden ohjelmistojen kanssa. Design Science tarjoaa haun yhteensopivuuden tarkistamiseksi.
Estofilia
Estofilia on Suomen Tallinnan-suurlähetystön julkaisema tietopankki, joka sisältää tietoja sadasta Virossa vaikuttaneesta suomalaisesta. Hankkeen on tuottanut lehdistöneuvos Hannele Valkeeniemi Suomen suurlähetystöstä. Sivusto on viron- ja suomenkielinen.
Toinen jalka haudasta
Toinen jalka haudasta on vuonna 2009 ensi-iltansa saanut Johanna Vuoksenmaan ohjaama suomalainen komediaelokuva.
Justina Robson
Justina Louise Alice Robson (s. 11. kesäkuuta 1968 Leeds ) on brittiläinen tieteiskirjailija. Romaaneissaan Robson pohtii usein todellisuuden ja ihmisyyden luonnetta. Hänen hahmonsa etsivät usein omaa minuuttaan. Teoksissaan hän on yhdistänyt yksityiskohtaista ihmiskuvausta ja kirjoitusajankohdan tieteellisiä teorioita, kuten kvanttimekaniikkaa, tekoälyä, nanokoneita ja meemiteoriaa.
Kirjallinen ura
Robson syntyi Yorkshiressa ja opiskeli kielitiedettä ja filosofiaa Yorkin yliopistossa. Robsonin ensimmäinen novelli ilmestyi vuonna 1994. Hänen esikoisromaaninsa, kyberpunk-vaikutteinen Silver Screen ilmestyi 1999. Teos oli ehdokkaana British Science Fiction-, Arthur C. Clarke- ja Philip K. Dick -palkintojen saajaksi.
Vuonna 2000 julkaistu Mappa Mundi -romaani oli Clarke-palkinnon lyhytlistalla. Kirjan teema on tietoisuuden olemus. Robson kysyy, ovatko minuus ja vapaa tahto harhoja, tarinoita joita ihmiset sepittävät itselleen ja voitaisiinko ihmiskunnan meemikentästä poistaa haitalliset meemipleksit kuten uskonto ja rasismi.
Romaani Natural History (2003) oli BSFA- ja Dick-ehdokkaana. Myös tämä romaani käsittelee inhimillisyyden määrittelyä ja todellisuuden tulkintaa. Kirjan kuvaamassa kaukaisessa tulevaisuudessa ihmiskunta on jakautunut kahtia. Vanhoiksi apinoiksi kutsutut ihmiset ovat pysyneet lähes nykyisenkaltaisina, vaikka osa onkin tehostanut itseään erilaisilla tekniikoilla. Muokatut ovat puolestaan erilaisia keinotekoisesti synnytettyjä ihmisiä. Kriitikko Toni Jerrmanin mukaan Robson ”onnistuu ensimmäisessä avaruusoopperassaan niin hyvin, että vastaavaa on totuttu näkemään vain Iain M. Banksilta tai M. John Harrisonilta”.
Living Next-Door to the God of Love (2005) oli BSFA-ehdokkaana. Teosta arvioitiin hyvin kunnianhimoiseksi mutta liiankin rönsyileväksi. Kuten Robsonin edellisessäkin kirjassa, juonelle keskeistä on M-teoria, joka pyrkii yhdistämään kvanttimekaniikan ja Einsteinin suhteellisuusteorian yhtenäisteoriaksi. Tässä selitysmallissa kaikkeus koostuu yhdestätoista ulottuvuudesta.
Miyazaki
Miyazaki tarkoittaa seuraavia:
Harmaakaljumesikko
Harmaakaljumesikko (Melipotes fumigatus) eli aiemmalta nimeltään kaljunaamamesikko on Papua-Uudessa-Guineassa ja Indonesiassa esiintyvä mesikkoihin kuuluva varpuslintulaji.
Miyazaki
Henkilöitä
Listan henkilöt ovat japanilaisia ellei toisin mainita.
Harmaakaljumesikko
Elintavat ja ravinto
Harmaakaljumesikko ei ole yhtä äänekäs ja vilkas kuin useat muut mesikkolajit: Se saattaa istuksia puussa pitkänkin aikaa hiljaa. Lajin pesimäkausi kestää elokuusta lokakuulle. Pesä on harva ja kuppimainen; lintu rakentaa sen lehdistä ja sammaleesta. Naaras munii yhden munan, ja kuoriutunutta poikasta ruokitaan hedelmillä.
Harmaakaljumesikko syö hedelmiä ja marjoja puista ja pensaista sekä myös hyönteisiä.
Liquid Liquid (albumi)
Liquid Liquid on samannimisen dance-punk -yhtyeen esikoisjulkaisu.
Albumin kappaleet ”New Walk”, ”Lub Dupe” ja ”Bell Head” äänitettiin livenä Hurrahs-klubilla New Yorkissa 13. helmikuuta 1981. ”Groupmegroup” äänitettiin Man Made Studioilla, ja ”Rubbermiro” Noise N.Y.:ssä.
Albumin kaikki kappaleet on julkaistu uudelleen kokoelma-albumeilla Liquid Liquid (1997) sekä Slip in and Out of Phenomenon (2008).
Mo Tae-bum
Mo Tae-Bum (, s. 15. helmikuuta 1989) on eteläkorealainen pikaluistelija, 500 metrin olympiavoittaja ja maailmanmestari.